Process mining

Process mining (vo voľnom preklade „dolovanie/získavanie procesov“) je technikou procesného riadenia, ktorá umožňuje analýzu podnikových procesov na základe zaznamenaných udalostí. Základnou myšlienkou je získať poznatky zo zaznamenaných udalostí pomocou informačného systému. Process mining má za cieľ zlepšiť získavanie dát tým, že poskytuje techniky a nástroje pre poznávanie procesu, kontroly, dát, organizačných a sociálnych štruktúr zo zaznamenaných udalostí. V priemysle je tiež známy ako Automated Business Process Discovery (ABPD).
Techniky Process mining sa často používajú, ak neexistuje žiaden oficiálny opis procesu, ktorý môže byť získaný inými spôsobmi, alebo keď kvalita existujúcej dokumentácie je sporná. Napríklad, audit smerovania systému riadenia pracovného toku, transakčné záznamy z ERP systému (systém plánovania podnikových zdrojov) a elektronické záznamy pacienta v nemocnici, môžu byť použité k získavaniu modelov popisujúcich procesy, organizácie a produkty. Okrem toho tieto zaznamenané javy / udalosti môžu byť taktiež použité k porovnaniu s predchádzajúcim modelom, či pozorovanou realitou prispôsobenou nejakému perspektívnemu alebo deskriptívnemu modelu.

Business process management

Model BPM je často používaný na opis ako opakovane prebieha BPM niekoľkými fázami: navrhovaním, vykonávaním, analyzovaním a v opätovnom navrhovaní procesov. Process mining zapadá do analytickej fázy životného cyklu BPM. Zatiaľ čo tradičné prístupy BPM začínajú modelovaním procesu, Process mining začína pochopením procesov pomocou získavania dát z aktuálnych procesov.

Lean Six Sigma

Process mining ako technológiu je možné využiť v spojitosti so špecifickými metódami zlepšovania procesov. Populárna metóda používaná v praxi je Lean Six Sigma s využívanou metodológiou DMAIC (Define - Definuj, Measure - Meraj, Analyze - Analyzuj, Improve - Zlepšuj, Control - Riaď).
Process mining môže byť použitý v „as-is“ fáze k identifikácii plytvania a príležitostí k zlepšovaniu oveľa rýchlejšie a presnejšie ako by to bolo možné s manuálnym mapovaním procesu. Poskytuje tiež príležitosť k opakovaniu procesnej analýzy a pomáha s controllingom a udržaním prijatých zmien.

Data mining

Data mining je oveľa starší ako Process mining a zriedka sa zameriava na procesy. Process mining, tak ako data mining, využíva dáta ale preskumáva a analyzuje procesné modely aby sme pochopili ako „as-is“ procesy vyzerajú. Z vedeckého hľadiska, Process mining vychádza viac z prístupu BPM ako Data mining.

Business intelligence

Nástroje Business intelligence sa musia vysporiadavať s rovnakými výzvami akými sa zapodieva Process mining pri analýze end-to-end procesov. Napríklad, v prípade Business intelligence je potrebné spojiť dáta z niekoľkých IT systémov, z čoho môže ťažiť Process mining, ktorý takéto dáta využíva.
BI analyzuje špecifické ukazovatele výkonu procesov (KPI), ktoré však neukazujú ako procesy fungujú. Process mining je komplementárny nástroj, ktorý umožňuje analyzovať procesy a zistiť prečo sú ukazovatele KPI mimo stanovené tolerančné hranice.

Simulácie

Zatiaľ čo ľudia si často zamieňajú animácie vytvorené v softvéroch pre Process minig za simuláciu, opak je pravdou. Process mining začína s analýzou súčasnej situácie a automaticky odhaľuje to, ako proces skutočne vyzerá. Simulácia začína s modelom a umožňuje skúmať aletrnatícne „what-if“ scenáre.
Veľká výzva pre simuláciu procesov je to, že pre začiatok je potrebné mať dobrý model zachycujúci skutočnosť. Simulácia v kombinácii s Process mining poskytuje veľkú príležitosť získať lepšiu východziu pozíciu pre simulácie.

Big data

Hlavným problém metódy Big data je to, že z takto získaných dát ťažko ťažíme pridanú hodnotu. Process mining, ako nová technika analýzy dát, ktorá sa zameriava na procesy poskytuje jasné výhody pre kohokoľvek kto rozumie významu podnikových procesov v kontexte množstva dát, ktoré sa neustále akumulujú.

Excel

MS Excel, prípadne iné tabuľkové editory môžu byť dobrým nástrojom na zodpovedanie už známych otázok. Neposkytujú však možnosť skúmať nové veci, na ktoré by sme inak neprišli. A podobne ako Data mining alebo nástroje Business intelligence, Excel neposkytuje procesnú perspektívu.

Rozdelenie procesov v rámci Process mining

Jedna možnosť ako sa dívať na procesy, ktoré môžu byť analyzované, je použitie Porterovej analýzy hodnotového reťazca. Tu je pár príkladov procesov, ktoré boli zanalyzované metódou Process mining:

Procesy používania

Keď spoločnosť predá produkt, je nevyhnutné, aby vedeli ako ho zákazníci využívajú. Napríklad výrobca zdravotníckych zariadení ako Phillips Healthcare chce analyzovať procesy používania röntgenu doktorom, aby zlepšila spoľahlivosť a použiteľnosť ich zariadenia. Ďalší druh procesu v tejto kategórii je takzvaná "zákazníkova jazda" ktorá sleduje, ako zákazníci interagujú so spoločnosťou, cez viacero možných kanálov. Predstavte si, napríklad zákazníka, používajúceho internet banking cez webovú stránku a potom volá na zákaznícku podporu, pretože nevie nájsť potrebnú informáciu, ktorú hľadá.

Procesy dodávateľa

Pre výrobné spoločnosti, ktoré veľmi spoliehajú na externých dodávateľov, ako napríklad automobilové spoločnosti, je často dôležité spolupracovať s ich dodávateľmi už vo fáze výskumu a vývoja a usporiadať ich procesy, aby boli úspešný.

Outsourcované procesy

Zvyšujúce sa číslo podporných procesov je outsourcované špeciálnym firmám, ktoré sú schopné poskytnúť tieto procesy efektívnejšie a za lacnejšie ceny. Napr. IT je často aspoň z časti riadené externými firmami. Iné príklady outsourcingu sú call-centrá, logistické procesy, strážne služby a iné.